ಹಲವು ಸಂಯುಕ್ತ ಸರ್ಕಾರಗಳು ಹಾಗು ಒಕ್ಕೂಟಗಳಲ್ಲಿ, ಪ್ರಾಂತ ಅಥವಾ ರಾಜ್ಯವು ರಾಷ್ಟ್ರೀಯ ಅಥವಾ ಕೇಂದ್ರ ಸರ್ಕಾರದ ಸ್ಪಷ್ಟ ಅಧೀನದಲ್ಲಿರುವುದಿಲ್ಲ. ಇದಕ್ಕಿಂತ ಹೆಚ್ಚಾಗಿ, ಒಂದು ನಿರ್ದಿಷ್ಟ ಸಾಂವಿಧಾನಿಕ ಚಟುವಟಿಕೆಗಳಿಗೆ ಸಂಬಂಧಿಸಿದಂತೆ ಇದನ್ನು ಪರಮಾಧಿಕಾರವೆಂದು ಪರಿಗಣಿಸಲಾಗುತ್ತದೆ. ಕೇಂದ್ರ ಹಾಗು ಪ್ರಾಂತೀಯ ಸರ್ಕಾರದ ಚಟುವಟಿಕೆಗಳು, ಅಥವಾ ನ್ಯಾಯವ್ಯಾಪ್ತಿಯ ಪ್ರದೇಶಗಳನ್ನು ಸಂವಿಧಾನದಲ್ಲಿ ಗುರುತಿಸಲಾಗುತ್ತದೆ. ನಿರ್ದಿಷ್ಟವಾಗಿ ಗುರುತಿಸಲ್ಪಡದಿರುವುದನ್ನು "ಶೇಷ ಭಾಗದಲ್ಲಿನ ಅಧಿಕಾರಗಳು" ಎಂದು ಕರೆಯಲಾಗುತ್ತದೆ. ಒಂದು ವಿಕೇಂದ್ರೀಕೃತ ಸಂಯುಕ್ತ ಸರ್ಕಾರ ವ್ಯವಸ್ಥೆಯಲ್ಲಿ(ಅಮೆರಿಕ ಸಂಯುಕ್ತ ಸಂಸ್ಥಾನ ಹಾಗು ಆಸ್ಟ್ರೇಲಿಯದ ಮಾದರಿ) ಈ ಶೇಷ ಭಾಗದ ಅಧಿಕಾರಗಳು ಪ್ರಾಂತೀಯ ಅಥವಾ ರಾಜ್ಯ ಮಟ್ಟದಲ್ಲಿ ಉಳಿಯುತ್ತವೆ, ಆದರೆ ಕೇಂದ್ರೀಕೃತ ಸಂಯುಕ್ತ ಸರ್ಕಾರ ವ್ಯವಸ್ಥೆಯಲ್ಲಿ(ಉದಾಹರಣೆಗೆ ಕೆನಡಾ), ಇವುಗಳು ಸರ್ಕಾರದ ಮಟ್ಟದಲ್ಲೇ ಉಳಿಯುತ್ತವೆ. ಕೆಲವು ನಮೂದಿಸಿ ಪಟ್ಟಿ ಮಾಡಲಾದ ಅಧಿಕಾರಗಳು ಸ್ವಲ್ಪಮಟ್ಟಿಗೆ ಪ್ರಮುಖವೆನಿಸುತ್ತವೆ. ಉದಾಹರಣೆಗೆ, ಕೆನೆಡಿಯನ್ ಪ್ರಾಂತಗಳು, ಆಸ್ತಿ, ನಾಗರಿಕ ಹಕ್ಕುಗಳು, ಶಿಕ್ಷಣ, ಸಾಮಾಜಿಕ ಹಿತಾಸಕ್ತಿ ಹಾಗು ಆರೋಗ್ಯ ಸೇವೆಗಳಂತಹ ಪ್ರಮುಖ ವಿಷಯಗಳಿಗೆ ಸಂಬಂಧಿಸಿದಂತೆ ಪರಮಾಧಿಕಾರ ಎನಿಸಿಕೊಂಡಿವೆ. 

ಸಂಯುಕ್ತ ಸರ್ಕಾರಗಳ ಉದಯದಿಂದಾಗಿ ಫೆಡರಲ್ ಪಾರಮ್ಯ ಹಾಗು "ರಾಜ್ಯಗಳ ಹಕ್ಕಿನ" ಕಲ್ಪನೆಗಳ ನಡುವೆ ಅನಿವಾರ್ಯ ಸೆಣೆಸಾಟ ನಡೆಯುತ್ತಿದೆ. ಫೆಡರಲ್ ಸಂವಿಧಾನಗಳಲ್ಲಿ ಅಧಿಕಾರದ ಐತಿಹಾಸಿಕ ವಿಂಗಡನೆಯು, ಅನಿವಾರ್ಯವಾಗಿ ವಿವಿಧ ಅತಿಕ್ರಮಣಕ್ಕೆ ಗುರಿಯಾಗಿದೆ. ಉದಾಹರಣೆಗೆ, ವಿದೇಶಾಂಗ ವ್ಯವಹಾರಕ್ಕೆ ಜವಾಬ್ದಾರಿಯಾದ ಕೇಂದ್ರ ಸರ್ಕಾರಗಳು, ಪರಮಾಧಿಕಾಯುಳ್ಳ ರಾಜ್ಯ ಅಥವಾ ಪ್ರಾಂತ ಪ್ರದೇಶಗಳಲ್ಲಿ ಅಂತಾರಾಷ್ಟ್ರೀಯ ಒಪ್ಪಂದಗಳನ್ನು ಮಾಡಿಕೊಳ್ಳುತ್ತವೆ, ಉದಾಹರಣೆಗೆ ಪರಿಸರದ ಬಗ್ಗೆ ಅಥವಾ ಅರೋಗ್ಯ ಮಟ್ಟಗಳು, ರಾಷ್ಟ್ರೀಯ ಮಟ್ಟದಲ್ಲಿ ಮಾಡಿಕೊಳ್ಳಲಾಗುವಂತಹ ಒಪ್ಪಂದಗಳು ನ್ಯಾಯವ್ಯಾಪ್ತಿಯ ಅತಿಕ್ರಮಣ ಹಾಗು ವಿರುದ್ಧವಾದ ಕಾನೂನುಗಳನ್ನು ಸೃಷ್ಟಿಸಬಹುದು. ಈ ಅತಿಕ್ರಮಣವು ಆಂತರಿಕ ಕಲಹಗಳನ್ನು ಉಂಟುಮಾಡುವ ಸಂಭವವಿರುತ್ತದೆ. ಇದು ಸಂವಿಧಾನ ತಿದ್ದುಪಡಿಗೆ ಹಾಗು ಕಾನೂನು ನಿರ್ಧಾರಕ್ಕೆ ಎಡೆ ಮಾಡಿಕೊಡುತ್ತದೆ, ನಂತರ ಇವು ಸಮತೋಲನದ ಅಧಿಕಾರಕ್ಕೆ ದಾರಿ ಮಾಡಬಹುದು.

ವಿದೇಶಾಂಗ ವ್ಯವಹಾರವು ಪ್ರಾಂತಗಳ ಅಥವಾ ಒಂದು ಫೆಡರಲ್ ಸರ್ಕಾರದ ವಿಚಾರಣಾಧಿಕಾರಕ್ಕೆ ಬರುವುದಿಲ್ಲ. ಕೆಲವು ರಾಜ್ಯಗಳು, ತಮ್ಮ ಸಾಂವಿಧಾನಿಕ ವಿಶೇಷಾಧಿಕಾರ ಹಾಗು ಅಗತ್ಯ ಆಸಕ್ತಿಗೆ ಅನುಗುಣವಾಗಿ ಅಂತಾರಾಷ್ಟ್ರೀಯ ಸಂಬಂಧಗಳನ್ನು ಕಾನೂನುಬದ್ಧವಾಗಿ ನಡೆಸಲು ಅವಕಾಶ ನೀಡುತ್ತವೆ. ಉಪ ರಾಷ್ಟ್ರೀಯ ಅಧಿಕಾರಗಳು ಸಹಾಯಕ ರಾಜತಾಂತ್ರಿಕತೆಯ ಬಗ್ಗೆ ಹೆಚ್ಚಿನ ಆಸಕ್ತಿಯನ್ನು ಬೆಳೆಸಿಕೊಳ್ಳುತ್ತಿವೆ. ಇದು ಕಾನೂನು ಚೌಕಟ್ಟಿನೊಳಗೆ ನಡೆಯಬಹುದು ಅಥವಾ ಕೇಂದ್ರಾಧಿಕಾರದಿಂದ ನ್ಯಾಯ ಸಮ್ಮತವೆಂದು ಅಂಗೀಕಾರಗೊಂಡು ಅನಧಿಕೃತವಾಗಿಯೂ ನಡೆಯಬಹುದು.
ಫ್ರಾನ್ಸ್ ಹಾಗು ಚೀನಾದಂತಹ ಏಕೀಕೃತ ರಾಷ್ಟ್ರಗಳಲ್ಲಿ, ಪ್ರಾಂತಗಳು ರಾಷ್ಟ್ರೀಯ, ಕೇಂದ್ರ ಸರ್ಕಾರದ ಅಧೀನದಲ್ಲಿರುತ್ತವೆ. ಒಟ್ಟಾರೆ ಹೇಳುವುದಾದರೆ, ಕೇಂದ್ರ ಸರ್ಕಾರವು ತನ್ನ ನ್ಯಾಯಾಧಿಕರಣದ ವ್ಯಾಪ್ತಿಯೊಳಗೆ ಪ್ರಾಂತಗಳನ್ನು ಸೃಷ್ಟಿಸಬಹುದು ಅಥವಾ ರದ್ದು ಪಡಿಸಬಹುದು.

ಪ್ರಸಕ್ತ ಪ್ರಾಂತಗಳು
ಇತಿಹಾಸ ಹಾಗು ಸಂಸ್ಕೃತಿ
ಭೂವಿಜ್ಞಾನ
ಕಾನೂನು ಅಂಶಗಳು